Foto: FaH/Index

ODRŽAVANJE međunarodne kulturne manifestacije Europska noć kazališta odgođeno je nakon što je Udruga hrvatskih branitelja Domovinskog rata 91. (UHBDR91.) na više adresa poslala zahtjev u kojem traži odgodu.

>> Udruga osuđenog bludnika traži zabranu Europske noći kazališta: "Tamo će biti srpski pisci"



Kako su potvrdili iz Ministarstva kulture, manifestacija će se održati 25. studenog kako se "ne bi poklapala s Danom sjećanja na žrtvu Vukovara i Škabrnje".



Podsjetimo, Udruga hrvatskih branitelja Domovinskog rata 91. (UHBDR91.) poslala je danas na više adresa priopćenje u kojem stoji: "Dok će se mnogi prisjećati najtežih dana tijekom hrvatskog obrambenog Domovinskog rata, obilaziti grobove, paliti svijeće i odavati počast nevino stradalim Hrvatima, u većini kazališnih i inih dvorana ljudi će se zabavljati uz neke od kazališnih predstava, među kojima će kao i svake godine biti i onih čiji su autori srbijanski pisci".

Tekst se nastavlja ispod oglasa

Srbi i Crnogorce će imati samo smiješne predstave



Dotična udruga tvrdi da je zabrinuta i zbog televizija i medija jer ako bi se "vrlo lako moglo dogoditi da mnogobrojne predstave dobiju više prostora nego još jedna tužna obljetnica u Hrvata, o kojoj se i inače piše i govori samo 18., 19. i 20. studenoga!".



Štoviše, tvrde da Srbija i Crna Gora neće odustati od Noći kazališta 18. studenog, već su navodno dale naputak svima kojih se to tiče da toga dana igraju samo ''vedre i smiješne'' predstave jer ''kad je bal nek je bal'', napominje se u priopćenju.



"Stoga, Udruga hrvatskih branitelja Domovinskog rata 91. (UHBDR91.), traži od Narodnog sveučilišta Dubrava, organizatora ove manifestacije, a poglavito od Ministarstva kulture (pokrovitelja) i Ministarstva hrvatskih branitelja, te od svih Udruga proisteklih iz Domovinskog rata, kao i vlasnika dvorana, da ne dozvole da se na Dane sjećanja na žrtve Vukovara i Škabrnje održi ova manifestacija, tim prije što ima i drugih dana kada se to može ostvariti", stoji u priopćenju.

>> Šef braniteljske udruge osuđen zbog bluda nad tinejdžerkom, ali ne ide u zatvor



Podsjetimo, Predsjednik Udruge hrvatskih branitelja Domovinskog rata 91., Mladen Pavković, osuđen je na sedam mjeseci uvjetnog zatvora zbog bludne radnje nad 18-godišnjom djevojkom. Napastovanje tinejdžerice za koje je Pavković ove godine konačno osuđen dogodilo se 2013., a vrijedi napomenuti i kako je djevojka nad kojom je Pavković izvršio bludnu radnju kći hrvatskog branitelja.